
Nr.156.106/2025
RAPORT DE SPECIALITATE
privind aprobarea prelungirii termenului contractului de comodat nr.21.589/2005 încheiat între municipiul Alba Iulia și Agenția pentru Dezvoltare Regională Centru 

Prin prezentul proiect de hotărâre, se propune aprobarea prelungirii cu 10 ani începând cu data de 19.01.2026 a termenului contractului de comodat nr.21.589/2005 încheiat între municipiul Alba Iulia şi Agenția pentru Dezvoltare Regională Centru, cu posibilitate de prelungire.


Referitor la prezentul proiect de hotărâre, vă facem cunoscute următoarele:

Prin adresa nr.70.562/2025, înregistrată la Primăria municipiului Alba Iulia sub nr.156.023/2025, Agenția pentru Dezvoltare Regională Centru solicită prelungirea contractului de comodat nr.21.589/2005, contract ce are ca obiect transmiterea în folosință gratuită către petentă a unui spațiu în suprafață de 132 mp aflat la subsolul blocului 32C situat în municipiul Alba Iulia, Piața Consiliului Europei, spațiu cu destinația de arhivă și spațiu de depozitare.


Contractul de comodat a fost încheiat în temeiul HCL nr.369/04.11.2005 pentru o perioadă de 10 ani, cu posibilitate de prelungire, de la data predării spațiului prin proces-verbal de predare-primire, data predării consemnată în procesul-verbal fiind data de 19.01.2006 și a mai fost prelungit cu încî 10 ani prin Actul adițional nr.1 încheiat în temeiul HCL nr.305/2015.

Prin urmare, având în vedere cele de mai sus, în temeiul  prevederilor art.874 alin.(1) din Legea nr.287/2009 privind Codul civil, republicată, cu modificările și completările ulterioare și ale aart.129 alin.(2) lit."c", coroborat cu art.129 alin.(6) lit.”b”, ale art.139 alin.(3) lit.”g”, ale art.196 alin.(1) lit.”a”, art.297 alin.(1) lit.”d”, art.349, art.350, art.351 și art.352 din OUG nr.57/2019 privind Codul Administrativ, cu modificările și completările ulterioare, propunem Consiliului Local al municipiului Alba Iulia să ia în discuţie solicitarea Agenției pentru Dezvoltare Regională Centru privind prelungirea  termenului contractului de comodat nr.21.589/2005 încheiat între Consiliul Local al municipiului Alba Iulia şi petentă.

